Ég veit ekki hvað ég er búin að segja þessa sögu úr guðspjalli dagsins oft í barnastarfi kirkjunnuar um eyri Ekkjunnar . Hún er ein af þessum sögum – sem við myndum telja til þekktari texta – sístæð og afskaplega myndræn . Hún er ein af þessum sögum sem framkallar í hugskoti þess sem les , lifandi mynd af Jesú þar sem hann situr í musterinu og fylgist álengdar með , íhugull , þar sem ekkert fer fram hjá honum . Hverfur af sjónarsviðinu jafn skjótt og hún birtist . Það er svolítið þannig , þegar saga hefur verið sögð ótal oft , þá hættir manni til að festast í formi , útskýra hana á svipuðum nótum hvert sinn og kann að missa sjónar á nýjum flötum sem hugsanlega leynast milli línanna . Núna 8. nóvember síðastliðinn var hinn árlegi baráttudagur gegn einelti . Baráttudagar gegn hinum ýmsu samfélagsmeinum eru nauðsynlegir til að minna okkur á , til að ýta við okkur og benda okkur á það sem betur má fara . Einelti á sér stað í öllum aldurshópum , á öllum aldursskeiðum lífsins og mikið hefur verið rætt um einelti í grunnskólum landsins og margar faglegar áætlanir gerðar til að grípa inn í og koma í veg fyrir að börnin okkar fari með þá tilfinningu úr grunnskóla að hafa aldrei verið gild , aldrei nóg og aldrei samþykkt . Hvers konar árangur næst af slíku og af hvaða rótum er slíkt atferli sprottið . Þú byggir frekar hag þinn á því að benda á það sem misferst í fari annarra . Samfélagið í dag er alltaf að senda okkur þau skilaboð að við séum ekki nóg , séum ekki fullnægjandi . Lækin þín á Instagram og Facebook eru staðfesting annars vegar á mikilvægi þínu eða þá lítilsvirði . Verkin og útlitið skilgreina persónu þína , ekki gildi þitt sem dýrmæt sköpun Guðs . Einvers staðar á leiðinni höfum við misst sjónar á því sem við þurfum öll á að halda í lífinu , en það er nánd , persónleg gæða samskipti í lifandi samfélagi og trú á það að við höfum gildi sem er óhagganlegt og sígilt þrátt fyrir öll þau skilaboð samfélagið sendir þér á hverjum degi um allar þær kröfur sem þér ber að uppfylla til að vera gild / ur . Við sækjum viðurkenninguna langt yfir lækinn og stundum verður byrðin svo þung og sár að hún skapar ákveðinn skort í lífinu sem getur valdið svo miklum harmi í samskiptum að stundum verður ekki aftur snúið . Hann veit hvað býr að baki , hann þekkir stöðu og hjörtu þeirra sem þarna eru . Hann orðar meinið og bendir á það . Gefðu þannig gjafir á hverjum degi . Hafðu hugrekki til að rjúfa þögnina þegar þú sérð einhvern verða fyrir einelti , hafðu hugrekki til að ganga upp að manneskju og spyrja : Hvernig líður þér ? Þannig gerum við heiminn betri , hvert og eitt okkar , einn dag í einu . Tilboð sem stendur þér alltaf til boða viljir þú þigga samleið með honum . Hann stendur álengdar , líkt og í musterinu forðum daga og sér þig og elskar þig sama hvað og hefur þá einu ósk í hjarta að þér farnist vel .